Lolland-Falsters Stifts-Tidende, 1841-08-26
Under 12te Februar d. A. har Sognepræsten i Nykjøbing tilstillet Byens Borgerrepræsentanter en Skrivelse, i hvilken han henleder Opmærksomheden paa det Ønskelige i at nogle væsentlige Forbedringer kunde foretages ved den nærværende Jndretning af Byens Borgerskole og Underviisningen i samme, og fornemmelig paa det Hensigtsmæssige i at iværksætte en fuldstændig Adskillelse af den egentlige Borgerskole fra Almue eller Friskolen. Som bekjendt er der med Borgerskolen i Nykjøbing forenet en Realclasse; men denne lider af den væsentlige Feil, at der er altfor stor Forskjelpaa Børnenes Alder og Modenhed, hvorved deres Fremgang forsinkes og Underviisningen i det Hele skades. At deele Realclassen i 2 Afdelinger – hvorved det dog gjordes nødvendigt at en ny Lærer ansattes – vilde vel kunne udføres med mindre Bekostning, end naar en fuldkommen Afsondring af Borgerskolen fra Friskolen foretoges; men adskillige vigtige Fordele vilde derved ikke opnaaes. J saa Fald vilde Skolepengene ikke kunne nedsættes, skjøndt det, der nu betales af Realelassens Elever, kan være trykkende for flere Forældre; Pigebørnene vilde fremdeles blive udelukkede fra Adgang til samme, og den Adskillelse af Børnene af Borgerclassen fra dem af Almueclassen, som paa Grund af de sidstes stedse voxende Antal af flere Hensyn var saa meget at ønske, vilde deri møde en betydelig Hindring. Forinden imidlertid en Plan til Forandring i Skolevæsenets Organisation gjennemgaaes og foreslaaes af Skolecommissionen, har Sognepræsten ønsket følgende Spørgsmaal besvarede af Borgerrepræsentanterne eller, (hvilket vel maa ansees rigtigst) af Borgerskabet i Almindelighed: 1) Om Byens Borgere i det Hele maatte ønske en saadan Forandring og ere villige til at bære de dermed forbundne Omkostninger, hvortil vil høre Løn til en ny Lærer samt særskilt Locale for Friskolen. 2) Hvilken Betaling der aarlig skal erlægges for hvert Barn i Borgerskolen i hver af dens 2de eller hvilket ansees ønskeligere – 3de Classer, samt hvilken Moderation i Betalingen der kan tilstaaes, naar paa engang flere Sødskende søge Skolen. 3) Om Borgerne ønske, at der foruden en ny Lærer, tillige antages en Lærerinde til at undervise Pigebørnene i Haandarbeide, eller om de foretrække at lade dette besørge som hidtil ved privat Underviisning. 4) Om Borgerne ønske, at der skal bygges et Locale til Friskolen, eller om de ville overlade til Skolecommissionen indtil videre at leie et saadant. Efterat have taget de i den nævnte Skrivelse berørte Forslag under Overveielse, have Borgerrepræsentanterne erklæret sig aldeles enige med Sognepræsten om det Hensigtsmæssige og Gavnlige i en saadan Forandring i Skolevæsenets Organisation, hvorved den nu bestaaende Borgerskole med en Realelasse ophæves og istedetfor denne 2de særskilte Skoler oprettes, nemlig en Borgerskole, hvor Underviisning meddeles for Betaling, og en Friskole for Børn af Fattige. Repræsentantskabet anseer det rigtigt, at Borgerskolen inddeeles i 3de Classer, af hvilke den øverste bestemmes udelukkende for Drenge, medens derimod saavel Drenge som Piger kunne deeltage i Underviisningen i de 2de nederste Classer. Et særskilt Værelse for Piger til Underviisning i Haandarbeide kunde tillige indrettes, hvis saadant maatte ønskes. Friskolen formenes at kunne inddeles i 2de Classer. For at forebygge den skadelige Jndflydelse, som Samqvem mellem Borgerskolens og Friskolens Elever udøver, foreslaae Repræsentanterne at opføre en ny Skolebygning i Haugen ligeover for den gamle Skolebygning, med Jndgang fra Østergade for Friskolens Elever og fra Langgade for Eleverne i Borgerskolen. Den gamle Skolebygning foreslaaes dernæst indrettet til Beboelse for Lærerne, hvis Antal formenes at maatte forøges med 2de nye. De med den foreslaaede Forandring forbundne Udgifter antager Repræsentantskabet at ville blive a. Til Opførelsen af en ny Skolebygning med Jnventarium samt Jndretning af den nuværende Skolebygning til Værelser for Lærerne formenes en Sum af 45000 Rbd. at ville medgaae, hvoraf den aarlige Rente til 4 pCt. er . . . 180 Rbd. b. Løn til Anden Lærer ved Borgerskolen, c. Løn til Tredie Lærer ved samme . . . d. Ved et foreslaaet Arrangement, hvorefter den hidtil constituerede Skolelærer blev beskikket til Første Lærer ved Friskolen imod at svare 50 Rbd. i Pension til sin Formand, medens Skole kassen paatog sig at udrede Renter og Afdrag af en Gjæld til Hospitalet, vilde Skolevæsenets aarlige Udgifter forøges. med . . . . . . . . . . . . . . . . . e. Til Borgerskolens Opvarmelse . . . .